open-index/open-wikipedia-markdown huggingface dataset:
Luettelo Espanjan laivaston hävittäjistä

**Luettelo Espanjan laivaston hävittäjistä** listaa Espanjan laivaston hävittäjät luokittain.

***[[Destructor (1886)|Destructor]]**

***[[Furor-luokka]]**
**Furor (1896)
**Terror (1896)
***[[Audaz-luokka]]**
**Plutón (1897)
**Audaz (1898)
**Osado (1897)
**Proserpina (1897)

***[[Bustamante-luokka]]**
**Bustamante (1913)
**Villaamil (1913)
**Cadarso (1914)

***[[Alsedo-luokka]]**
**Alsedo (1922)
**Velasco (1923)
**Lazaga (1924)

***[[Churruca-luokka]]**
***Churruca* myyty Argentiinalle ARA Cervantes (1925)
***Alcalá Galiano* myyty Argentiinalle ARA Juan de Garay (1925)
**Sánchez Barcáiztegui (1926)
**José Luis Díez (1928)
**Almirante Ferrándiz (1928)
**Lepanto (1929)
**Churruca (1929)
**Alcalá Galiano (1930)
**Almirante Valdés (1930)
**Almirante Antequera (1930)
**Almirante Miranda (1931)
**Císcar (1933)
**Escaño (1932)
**Gravina (1931)
**Jorge Juan (1933)
**Ulloa (1933)

***[[Melilla-luokka]]** (Aquila-luokka)
**Ceuta (1939) ex-*RN Aquila*
**Melilla (1939) ex-*RN Falco*

***[[Poerio-luokka|Teruel-luokka]]** (Poerio-luokka) **Teruel (1937)  ex-*Alessandro Poerio*
**Huesca (1937) ex-*Guglielmo Pepe*

***[[Liniers-luokka]]**
**Liniers (1946)
**Álava (1947)

***[[Audaz-luokka (1945)]]**
**Audaz (D31)
**Osado (D32)
**Meteoro (D33)
**Furor (D34)
**Rayo (D35)
**Ariete (D36)
**Temerario (D37)
**Intrépido (D38)
**Relámpago (D39)

***[[Lepanto-luokka]]** (Fletcher-luokka)
**Lepanto (D21) ex- USS Capps DD550
**Almirante Ferrándiz (D22) ex- USS Taylor DD551
**Almirante Valdés (D23) ex- USS Converse DD509
**Alcalá Galiano (D24) ex- USS Jarvis DD799
**Jorge Juan (D25) ex- USS McGowan DD678
***[[Oquendo-luokka]]**
**Oquendo (D41)
**Roger de Lauria (D42)
**Marqués de la Ensenada (D43)

***[[Churruca-luokka (1972)]]** (Gearing-luokka)
**Churruca (D61) ex- USS Eugene A. Greene DD711
**Gravina (D62) ex- USS Furse DD882
**Méndez Núñez (D63) ex- USS O'Hare DD889
**Lángara (D64) ex- USS Leary DD879
**Blas de Lezo (D65) ex- USS Noa D841

## Lähteet

*
*
*
*

### Viitteet
Pirkko Lindström

**Pirkko Lindström** (s. 1963 Jämsä) on Juupajoen entinen kunnanjohtaja. Hän toimi tehtävässä 2012–2018.

Juupajoen kunnanjohtajuuden jälkeen Lindström siirtyi Oriveden elinvoimajohtajaksi. Myöhemmin hän siirtyi Pirkanmaan pelastuslaitoksen hallintopäälliköksi.

## Ura

Koulutukseltaan Lindström on hallintotieteiden maisteri.

Lindström toimi Kuoreveden kunnansihteerinä vuosina 1997–2000 ja Jämsän kaupungin hallintojohtajana vuosina 2001–2012. 

Vuonna 2012 Juupajoen kunnanjohtajan virkaa haki 14 henkilöä. Kunnanvaltuusto valitsi Lindströmin kunnanjohtajaksi yksimielisesti kesäkuussa ja virassaan Lindström aloitti syyskuussa.

Toukokuussa 2018 Lindström valittiin Oriveden elinvoimajohtajaksi, joka johtaa uutta elinvoimapalvelujen tulosyksikköä. Yksikössä annetaan muun muassa asumiseen, maankäyttöön, elinkeinoihin, työllisyyspalveluihin ja joukkoliikenteeseen liittyviä asiantuntijapalveluja.

## Luottamustehtävät
Lindström on Tampereen kesäyliopiston hallituksen jäsen. Keväällä 2017 Lindström valittiin Maaseudun kehittämisyhdistys Poko ry:n hallituksen puheenjohtajaksi.

## Lähteet

## Aiheesta muualla
*Kunnanjohtajan yhteystiedot Juupajoen kunnan sivuilla
*
*Pirkko Lindströmin LinkedIn-profiili
Tunturikulta

**Tunturikulta** on Suomen Monetan markkinointinimi kullalle, jonka yritys ilmoittaa hankkineensa suoraan Lapin yksityisiltä kullankaivajilta. Kyseessä on keräilytuotteiden ja korujen markkinoinnissa käytetty termi, joka korostaa kullan suomalaista alkuperää. Tunturikulta viittaa Lapin tunturimaisemiin sekä ekologiseen kullankaivuuseen Lapin vuosisataisena elinkeinona. 

## Lähteet
* Suomen Moneta
Katharine Graham

**Katharine Graham** (16. kesäkuuta 1917 – 17. heinäkuuta 2001) oli yhdysvaltalainen kustantaja ja toimitusjohtaja. Hän oli Washington Postin kustantaja vuosina 1969–1979 ja johti lehtiyhtiötä vuosina 1963–1991. Grahamin aikana Washington Post julkaisi merkittäviä tietoja muun muassa Yhdysvallan hallituksen toimista Vietnamin sodan aikaan (ns. Pentagonin paperit) sekä presidentti Richard Nixoniin liittyvästä Watergate-skandaalista. Graham palkkasi vuonna 1964 lehden päätoimittajaksi Ben Bradleen, joka jatkoi päätoimittajana vuoteen 1991 asti. 

Grahamin johdolla Washington Post Company kasvoi voittoa tuottavaksi yhtiöksi, ja Grahamista tuli ensimmäinen naispuolinen toimitusjohtaja Fortune 500 -listalla.

Vuonna 2017 ilmestynyt elokuva *[[The Post]]* kertoo Katherine Grahamin ensimmäisistä vuosista Washington Postin kustantajana. Elokuvan on ohjannut Steven Spielberg. Grahamia esittää Meryl Streep, joka sai roolista 21. Oscar-ehdokkuudensa.

## Lähteet
Mikko Kamula

**Mikko Kamula** (s. 17. syyskuuta 1982) on Tampereella asuva suomalainen kirjailija. Hän on koulutukseltaan filosofian maisteri, pääaineenaan folkloristiikka.

Kamula kirjoittaa kuusiosaista Metsän kansa -romaanisarjaa, joka on tyylilajiltaan sekoitus historiallista proosaa ja fantasiakirjallisuutta. Hän ammentaa tarinoidensa aiheita suomalaisesta kansanperinteestä ja mytologiasta, joihin Kamula perehtyi yli kymmenen vuoden ajan ennen kirjasarjansa aloittamista. Kamulan esikoisteos *Ikimetsien sydänmailla* oli ehdolla Savonia-kirjallisuuspalkinnon saajaksi vuonna 2017.

## Teokset

* Metsän kansa -sarja
** *Ikimetsien sydänmailla.* Helsinki: Gummerus, 2017. .
** *Iso härkä.* Helsinki: Gummerus, 2018. .
** *Tuonela.* Helsinki: Gummerus, 2019. .
** *Kalevan pojat.* Helsinki: Gummerus, 2022. .
** *Pohjolan neito.* Helsinki: Gummerus, 2025. .

* Metsän kansan tarinoita
** *Lemmenliekki.* Helsinki: Gummerus, 2024. .

## Lähteet

## Aiheesta muualla

* Mikko Kamula Gummeruksen sivuilla
Torra Lövö

**Torra Lövö** on yksi Espoon kaupungin ulkoilusaarista. Se sijaitsee noin kilometrin Lehtisaarista itään ja noin viisi kilometriä Matinkylän Nuottaniemen venesatamasta kaakkoon. Espoon virallisessa kaupunginosajaossa Torra Lövö kuuluu Matinkylään.

Espoon ja Helsingin merialueiden raja kulkee aivan Torra Lövön itäpuolitse. Helsingin kantakaupunki ja Lauttasaari puolestaan sijaitsevat Torra Lövöstä noin seitsemästä kymmeneen kilometriä koilliseen eli kesäisen auringonnousun suunnassa.

Torra Lövön pinta-ala on noin neljä hehtaaria. Se on suurimmalta osin kalliota ja louhikkorantaa, etenkin länsi- ja eteläosiltaan. Saaren keski- ja pohjoisosan havumetsikköä täplittävät paljaat silokalliot. Saaren etelärannalta avautuu näkymä Suomenlahden ulappaan.

Torra Lövön luoteisrannalla on vaatimaton yhteyslaituri. Saaren pohjoisosassa sijaitseva maja on poliisin yhteiskäytössä.

## Lähteet

## Aiheesta muualla

*Tiedostopalvelu.maanmittauslaitos.fi
*Torra Lövö, Uusimaa, Finland — Sunrise, Sunset and Daylength
*Saariston osayleiskaavaluonnos (Selostus (pdf, 2481 kt)) 
*Geocaching.com
* Retkipaikka.fi
Kletrat

**Kletrat** (*Clethra*) on kletrakasvien (Clethraceae) heimoon kuuluva kasvisuku. Sukuun kuuluu 80 lajia.

Suvun lajeista ainakin valkokletraa (*Clethra alnifolia*) käytetään koristekasvina ja siitä on erotettu erilaisia alalajeja ja lajikkeita.

## Lajeja
* *[[appalakkienkletra|Clethra acuminata]]* – appalakkienkletra
* *[[valkokletra|Clethra alnifolia]]* – valkokletra
* *[[madeirankletra|Clethra arborea]]* – madeirankletra
* *[[japaninkletra|Clethra barbinervis]]* – japaninkletra
* *[[Clethra delavayi]]*
* *[[Clethra lanata]]*
* *[[Clethra mexicana]]*

## Lähteet

## Aiheesta muualla
* Finto: Kassu – Kasvien suomenkieliset nimet: ''Clethra''
* Suomen Lajitietokeskus: Kletrat – ''Clethra''
Kirjallisuusvuosi 1869

**Kirjallisuusvuosi 1869** käsittelee vuoden 1869 tärkeitä kirjallisuuden tapahtumia, uutisia ja julkistuksia.

## Tapahtumia
* Brittiläisen aikakauslehden *[[Nature]]n* julkaisu alkoi.

## Julkaisuja

* Louisa May Alcott &ndash; *[[Pikku naisia|Viimevuotiset ystävämme]]*
* Fjodor Dostojevski &ndash; *[[Idiootti (romaani)|Idiootti]]*
* Gustave Flaubert &ndash; *Sydämen oppivuodet*
* John Stuart Mill &ndash; *[[Naisen asema]]*
* Leo Tolstoi &ndash; *[[Sota ja rauha]]* (jälkimmäinen osa, alkuosa ilm. 1865)
* Anthony Trollope &ndash; *He Knew He Was Right*
* Anthony Trollope &ndash; *[[Phineas Finn]]*
* Garnet Wolseley &ndash; *Soldier’s Pocket-book for Field Service*

## Palkintoja

## Lähteet
Sotuba

**Sotuba** on Nigerjoen koski Bamakon kohdalla Malissa. Sen putouskorkeus on noin kymmenen metriä. Sotuba ja sen alapuolella sijaitseva Kenién koski estävät jokiliikenteen Nigerin ylä- ja keskijuoksun välillä. Geologisesti ne liittyvät joen vasemmalla rannalla kohoaviin Mandinguevuoriin.

Kosken ylittää vuonna 1960 valmistunut silta. Sen yläpuolella sijaitsevat Damandan ja Aigrettesin padot, jotka ohjaavat vettä Baguinédan keinokastelualueelle johtavaan kanavaan. Rakennelmat valmistuivat vuonna 1929. Keinokastellun alueen laajuus on 3&nbsp;500 hehtaaria ja se käyttää vuosittain 0,215 kuutiokilometriä vettä.

Baguinédan kanavaa hyödyntää vuonna 1966 valmistunut Sotuban vesivoimalaitos, jonka kapasiteetti on 5,7 megawattia ja vuosituotanto keskimäärin 32 gigawattituntia. Laitoksen omistaa Malin valtio ja sen toiminnasta vastaa kansallinen sähköyhtiö Énergie du Mali. Voimalalla ei ole patoallasta, ja sen toimintaa vaikeuttaa Nigerjoen vesimäärän vaihtelu eri vuodenaikoina. Vuonna 2018 alkanut Sotuban voimalaitoksen uudistaminen antaa kuusi megawattia lisätehoa ja nostaa vuosituotannon 82,04 gigawattituntiin. Kiinalaisten yhtiöiden suorittaman työn on määrä valmistua vuonna 2020.

Sotuba on myös yksi Bamakon kaupunginosista.

## Lähteet
O’Higgins (1816)

**O’Higgins** oli Chilen laivaston vuonna 1818 valtaama Espanjan laivaston fregatti *Santa Isabel*, joka oli 1816 vesille laskettu Venäjän keisarikunnan laivaston *Patriki*. Alus myytiin Argentiinalle, joka nimesi sen *ARA Buenos Airesiksi*.

## Valmistus
Venäjän keisarikunnan laivasto tilasi 44-tykkisen Spešnyi-luokan fregatin Arkangelin telakalta, missä köli laskettiin 30. huhtikuuta 1814. Alus laskettiin vesille 21. kesäkuuta 1816 nimellä *Patriki* ().
 
## Palvelus
Syyskuussa 1816 alus saapui Arkangelista Kronstadtiin. Vuoden 1817 alun se partioi Itämerellä. Alus siirrettiin kontra-amiraali Möllerin laivueen mukana Cádiziin. Alus myytiin 17. elokuuta 1817 Espanjalle, jolle se luovutettiin 1818. Alus liitettiin laivastoon nimellä *Maria Isabel*.

Alus suojasi vielä samana vuonna saattueen Peruun päällikkönään Dionisio Capas. Chilen laivaston osasto, jonka päällikkönä oli Manuel Blanco Encalada, valtasi aluksen Talcahuanossa 28. lokakuuta.

Alus liitettiin Chilen laivastoon nimellä *O’Higgins*. Alus oli 1820 Thomas Cochranen lippulaivana Chilen laivaston osallistuessa Perun itsenäistymistaisteluun. *San Martínin* haaksirikkoutuessa heinäkuussa 1821 Chorritosinlahdella Perun rannikolla Cochrane siirtyi uudelleen *O’Higginsille*. Konservatiivien tehtyä vallankaappauksen 28. tammikuuta 1823 ja syrjäytettyä O’Higginsin alus nimettiin uudelleen *Maria Isabeliksi*. Alus myytiin 1. huhtikuuta 1826 Argentiinalle, joka liitti sen laivastoonsa nimellä *ARA Buenos Aires*. Alus huollettiin Valparaisossa. Alus upposi Kap Hornissa.

## Lähteet
*

### Viitteet
Ruth Westheimer

**Ruth Westheimer** (alun perin **Karola Ruth Siegel**, 4. kesäkuuta 1928 Wiesenfeld, Saksa – 12. heinäkuuta 2024 New York, New York, Yhdysvallat) oli yhdysvaltalainen, syntyperältään saksanjuutalainen seksuaaliterapeutti, mediapersoonallisuus, näyttelijä, ääninäyttelijä ja kirjailija. Hänen mediauransa alkoi 1980-luvulla radio-ohjelmasta *Sexually Speaking*, joka jatkui vuoteen 1990 asti. Hän myös juonsi Lifetimen ja muiden kaapelikanavien ohjelmia vuodesta 1984 vuoteen 1993. Nimellä ”Dr. Ruth” tunnettu Westheimer kirjoitti noin 40 kirjaa seksiin ja seksuaalisuuteen liittyen.

Ruth Westheimer syntyi Saksassa juutalaisperheeseen, joka lähetti hänet 1939 sotalapseksi Sveitsiin. Vanhemmat katosivat sodassa, ja orvoksi jäänyt nuori nainen kävi sodan jälkeen lastenhoitajakoulun Israelin Tel Avivissa ja sai 1951 paikan lastenkodin johtajana Pariisissa, jossa hän työn ohella opiskeli sosiologiaa. 1950-luvun keskivaiheilla hän muutti Yhdysvaltoihin, jossa hän väitteli tohtoriksi Columbian yliopistossa ja toimi sitten apulaisprofessorina Cornellin yliopistossa.

## Lähteet
Isokinoliini

**Isokinoliini** (C9H7N) on aromaattinen heterosyklinen yhdiste. Yhdistettä käytetään orgaanisen kemian synteeseissä. Isokinoliini on kinoliinin isomeeri.

## Ominaisuudet
Huoneenlämpötilassa isokinoliini on joko värittömiä tai kellertäviä hygroskooppisia kiteitä tai väritöntä tai kellertävää nestettä. Yhdiste liukenee vähäisessä määrin veteen ja hyvin moniin orgaanisiin liuottimiin esimerkiksi etanoliin, asetoniin ja bentseeniin. Isokinoliini on heikko emäs ja sen p''K''<sub>a</sub>-arvo on 8,6. Yhdiste reagoi monien happojen kanssa muodostaen suoloja. Isokinoliini reagoi niin elektrofiilisella aromaattisella substituutiolla esimerkiksi halogeenien kanssa. Reaktio tapahtuu pääasiassa 5-asemassa olevaan hiileen. Yhdisteen aromaattinen rengas voidaan pelkistää vedyttämällä, jolloin muodostuu tyydyttyneitä johdannaisia.

## Valmistus ja käyttö
Isokinoliinia esiintyy kivihiilitervassa, josta sitä eristettiin ensimmäisen kerran vuonna 1885. Kivihiilitervassa sitä on tyypillisesti noin 0,2&nbsp;% ja voidaan erottaa tislaamalla. Isokinoliinin synteesiin on myös useita vaihtoehtoja ja käytettyjä tapoja ovat muun muassa niin kutsutut Pomeranz–Fritsch-, Pictet–Spengler- tai Bischler–Napieralski-reaktiot, joissa kaikissa lähtöaineena on fenetyyliamiini. Isokinoliinia voidaan valmistaa myös kuumentamalla kanelialdehydin oksiimia.

Isokinoliinia käytetään muiden orgaanisten yhdisteiden valmistamiseen. Siitä valmistetaan muun muassa väriaineita, maatalouskemikaaleja, vulkanoinninkiihdyttimiä ja lääkeaineita kuten pratsikvanteelia.

## Lähteet
Jakob Öhrman

**Jakob Öhrman** (s. 1982) on suomenruotsalainen näyttelijä, teatteriohjaaja ja käsikirjoittaja. Hän työskentelee teatteriryhmä Nya Rampenissa ja on yksi sen perustajajäsenistä.

## Ura
Öhrman valmistui näyttelijäksi Teatterikorkeakoulusta 2007. Hän on työskennellyt eri tehtävissä Nya Rampenissa, Viirus-teatterissa ja Wasa Teaterissa. Öhrman on perehtynyt eritoten William Shakespearen tuotantoon ja yksi hänen keskeisistä töistään, *Worship!* (2012), syväluotaa Shakespearen näytelmiä. Öhrmanin uran johtotähtenä on ollut pyrkimys pois omalta mukavuusalueelta ja uusien näkökulmien etsiminen.

Öhrman on näytellyt muutaman sivuroolin kokoillan elokuvissa, kuten *[[8-pallo (elokuva)|8-pallo]]* ja *[[Armi elää!]]* Peter Greenawayn ohjaamassa kansainvälisessä tuotannossa *[[Eisenstein in Guanajuato]]* hän näytteli Eduard Tissen roolin.

Öhrman on näytellyt niin ikään erinäisissä televisiotuotannoissa, kuten ruotsalaisen TV4:n rikossarjassa *Rebecka Martinsson*, jossa hänellä on Krister Erikssonin osa. Hänelle myönnettiin valtion kolmivuotinen taiteilija-apuraha 2021.

## Teatteri
**Alla vet* (2003)
**Trainers Island* (2006)
**Hamlet* (2008)
**Finland / Svensk?* (2009)
**Conte D'Amour* (2010)	
**We love Africa and Africa loves us* (2012)
**Worship!* (2012)
**Memento mori* (2013)

## Filmografia
### Valkokangaselokuvat
*Tali-Ihantala 1944 (2007)
*Missä kuljimme kerran (2011)
*Vuosaari (2012)
*8-pallo (2013)
*Eisenstein in Guanajuato (2015)
*Armi elää! (2015)
*Kikka! (2022)
*Valitut (2025)

### Lyhytelokuvia
*Agonia (2004)
*Käglan (2004)
*En kväll på krogen (2011)

### Televisiosarjoja ja -elokuvia
*Kumman kaa (2003)
*Ilonen talo (2006)
*En kväll på krogen (2011)
*Rebecka Martinsson (2017)
*Sorjonen (2019)
*Ivalo (2020)
*Helsinki-syndrooma (2022)
*Korvessa kulkevi (2023)

## Lähteet

## Aiheesta muualla
*Finlands Svenska Skådespelarforbund r.f. / Öhrman, Jakob 
*Svensk Filmdatabas: Jakob Öhrman
*Theatreonline.com: Jakob Öhrman (ranskaksi)
*Nyarampen.fi
Ram Mohan Roy

**Ram Mohan Roy** (1772–1833) oli intialainen uskonnollinen uudistaja ja filosofi. Häntä on monesti kutsuttu modernin Intian isäksi. Hän oli syntyisin brittien hallitsemasta Bengalista. Hän tuomitsi vanhat hindulaiset perinteet, joita hän piti taikauskona ja kannatti monoteistista hindulaisuutta. Hän kritisoi kastijärjestelmää ja leskenpolttoa julkaisemassaan lehdessä. Hänen kirjoitustensa vuoksi britit kielsivät leskenpolttoperinteen Intiassa vuonna 1829.

## Lähteet
Julie McCullough

**Julie Michelle McCullough** (s. 30. tammikuuta 1965 Honolulu, Havaiji) on yhdysvaltalainen malli, näyttelijä ja stand up -koomikko. McCullough oli ''Playboyn'' "*Playmate of the Month*" helmikuussa 1986. Hän esitti Julie Costelloa televisiosarjassa *[[Growing Pains]]* vuosina 1989–1990.

## Nuoruus
Irlantilaisia sukujuuria omaava McCullough syntyi Honolulussa, Havaijilla vuonna 1965. Hänet nimettiin 1950-luvulla syntyneen "Oh Julie" laulun mukaan. Hänellä on isoveli. McCulloughin vanhemmat erosivat hänen ollessaan neljävuotias.

## Ura
### Mallina
McCullough aloitti mallin työt teini-iässä heti high schoolin jälkeen. Texasissa valokuvaaja lähestyi häntä *Playboyn* kuvauksiin. McCullough esiintyi neljässä *Playboyn* lehdessä vuosien 1986 ja 1989 välillä. Hän sai *Playboyn* "*Playmate of the Month*" -tittelin helmikuussa 1986.

McCullough on myös esiintynyt ''Inside Sports'' -lehden uimapukumallina.

McCullough luovutti "Azalea Queen of Wilmington" -kruununsa useiden protestien johdosta, jotka liittyivät hänen *Playboy-*kuviin.

### Näyttelijänä
Ensimmäisen roolinsa näyttelijänä McCullough sai yhdysvaltalaisesta tilannekomediasta *Growing Pains*, jossa hän esitti lastenvahti Julie Costelloa. McCullough vieraili myös sarjoissa *[[Beverly Hills 90210]]*, *[[Koira haudattuna]]*, *[[Harry ja Hendersonit]]* ja *[[Drexell's Class]]*. Hän on esiintynyt E!:n tosi-tv-ohjelmassa ''The Girls Next Door'' vuosina 2005 ja 2007.

### Koomikkona
Stand up -koomikkona McCullough on esiintynyt The Improvin, Palms Casino Resortin ja Laugh Factoryn lavoilla.

## Yksityiselämä
McCullough meni naimisiin kanadalaisen näyttelijän David Sutcliffen kanssa marraskuussa 2001. Pari kuitenkin erosi joulukuussa 2003.

## Lähteet

## Aiheesta muualla
* 
* 
* Julie McCullough Playboy.comissa 
* Julie McCullough TV.comissa
Kutha

**Kutha**, nykyinen Tall Ibrāhīm Babylonin maakunnassa Irakissa, oli muinainen kaupunki Mesopotamiassa. Se sijaitsi pohjoiseen Kišin kaupungista. Kutha oli alamaailman jumalan Nergalin palvonnan keskus, ja koska paikka oli pyhä, ovat kaikki sumerilaiset ja seemiläiset hallitsijat pyrkineet ylläpitämään sitä.

## Lähteet
GAZ Volga Siber

**GAZ Volga Siber** on venäläisen GAZin vuosina 2008–2010 valmistama D-segmentin automalli. Se esiteltiin Moskovan antonäyttelyssä 2007. Malli on käytännössä uudelleennimetty Chrysler Sebring.

 

## Lähteet

## Aiheesta muualla
Sulokellot

**Sulokellot** (*Wahlenbergia*) on kellokasvien (Campanulaceae) heimoon kuuluva kasvisuku. Sukuun kuuluu reilut 260 lajia. Suvun tieteellinen nimi *Wahlenbergia* viittaa ruotsalaiseen kasvitieteilijään Göran Wahlenbergiin.

## Lajeja ja alalajeja
* *[[Wahlenbergia adpressa]]*
* *[[kiivinsulokello|Wahlenbergia albomarginata]]* – kiivinsulokello
* *[[Wahlenbergia capensis]]*
* *[[Wahlenbergia capillacea]]*
* *[[Wahlenbergia cinerea]]*
* *[[sinisulokello|Wahlenbergia hederacea]]* – sinisulokello eli sulokello
* *[[Wahlenbergia linarioides]]*
* *[[suvisulokello|Wahlenbergia lobelioides]]* – suvisulokello
** ''Wahlenbergia lobelioides'' subsp. ''lobelioides'' – kanariansuvisulokello
** ''Wahlenbergia lobelioides'' subsp. ''nutabunda'' – marokonsuvisulokello
* *[[Wahlenbergia paniculata]]*
* *[[Wahlenbergia procumbens]]*
* *[[Wahlenbergia tenella]]*
* *[[Wahlenbergia undulata]]*
* *[[Wahlenbergia unidentata]]*

## Lähteet

## Aiheesta muualla
* Finto: Kassu – Kasvien suomenkieliset nimet: ''Wahlenbergia''
* Suomen Lajitietokeskus: Sulokellot (''Wahlenbergia'')
Alaska (laulaja)

**María Olvido Gara Jova** (s. 13. kesäkuuta 1963 México, Meksiko) taiteilijanimeltään **Alaska**, on espanjalais-meksikolainen laulaja, lauluntekijä, näyttelijä ja tv-persoona. Hän syntyi Meksikossa, mutta muutti 1970-luvun alussa perheineen Espanjaan. Alaska on yksi näkyvimpiä hahmoja kahdeksankymmentäluvun Madridin vastakulttuuriliikkeessä. Hänet tunnetaan Kaka de Luxe, Pegamoides ja Dinarama -nimisistä kokoonpanoista. Alaska ja Dinaraman suurimpia hittejä olivat *Ni tú ni nadie* ja *A quién le importa*. Vuonna 1980 hän esiintyi myös Pedro Almodóvarin elokuvassa *[[Pepi, Lui, Bom y otras chicas del montón]]*. Alaska perusti Fangoria-nimisen yhtyeen Nacho Canutin kanssa 1989. Fangoria tunnetaan muun muassa hitistään *Retorciendo palabras*.

Vuonna 2011 Espanjan MTV alkoi lähettää tositv-sarjaa *[[Alaska ja Mario]]*, seuraten taiteilijaparin elämää. Ohjelma on tyyliltään kuin *[[The Osbournes]]*. Maaliskuussa 2018 ilmoitettiin, että show saa kolmen vuoden tauon jälkeen jatkoa.

## Palkinnot
*Gold Medal for Merit in Fine Arts (2014)
*Dame of the Cross of the Order of Dos de Mayo (1989)

## Lähteet
Barbara Liskov

**Barbara Liskov** (s. 7. marraskuuta 1939 Kalifornia, Yhdysvallat) on yhdysvaltalainen tietojenkäsittelytieteilijä. Hänelle myönnettiin Turing-palkinto vuonna 2008.

Liskov suoritti alemman korkeakoulututkinnon Kalifornian yliopistossa, jossa hän luki pääaineenaan matematiikkaa. Valmistumisensa jälkeen Liskov työskenteli Mitre Corporationissa, jossa hän tutustui ohjelmointiin. Mitrestä hän siirtyi työskentelemään Harvardin yliopistoon, jossa hän keskittyi tietokoneella tehtävään kielenkääntämiseen.

Liskov väitteli tohtoriksi Stanfordin yliopistosta vuonna 1968. Hänen väitöskirjansa aihe käsitteli shakin loppupelejä ja sen ohjasi John McCarthy. Liskov oli yksi ensimmäisistä naisista Yhdysvalloissa, jolle myönnettiin tohtorin tutkinto tietojenkäsittelytieteestä. Tohtorintutkinnon saatuaan hän jatkoi työskentelyä Mitressä, jossa hän kehitti Venus-tietokonejärjestelmän.

Vuonna 1971 Liskov aloitti työt Massachusetts Institute of Technologyssä, jossa hän johti CLU-ohjelmointikielen suunnittelua ja kehitystyötä. Sama työryhmä kehitti myös Argus-ohjelmointikielen. Näiden jälkeen hän on työskennellyt erityisesti hajautettujen järjestelmien parissa. Liskovista tuli MIT:n täysi professori vuonna 1980. Vuonna 2008 MIT myönsi hänelle Institute Professor -tunnustuksen. Liskov johtaa MIT:n Programming Methology -tutkimusryhmää.

Liskoville myönnettiin IEEE John von Neumann -mitali vuonna 2004.

## Lähteet
Mari Rauhala

**Mari Rauhala** (s. 1977) on suomalainen uransa päättänyt maastohiihtäjä. Hän edusti urallaan Pellon Pontta ja Oulun Hiihtoseuraa.

Maastohiihdon maailmancupissa Rauhala kilpaili ensimmäisen kerran tammikuussa 1999 Otepäässä perinteisen hiihtotyylin 10 kilometrillä, jossa hän sijoittui 43:nneksi. Parhaan maailmancupsijoituksensa Rauhala on hiihtänyt tammikuussa 2001 Soldier Hollowssa, jossa hän hiihti 10 kilometrin takaa-ajossa 31:nneksi. Samoissa kisoissa hän oli avausosuuden hiihtäjä Suomen kolmanneksi hiihtäneessä viestijoukkueessa.

Nuorten maailmanmanmestaruuskilpailuissa Canmoressa vuonna 1997 Rauhala hiihti hopealle 5 kilometrin perinteisellä hiihtotyylillä ja viestihiihdossa.

Talviuniversiadeissa 2001 Zakopanessa Rauhala hiihti toiseksi 5 kilometrin perinteisellä hiihtotyylillä. 

Suomen-mestaruuskilpailuissa Rauhala on voittanut kultaa 5 kilometrin perinteisellä hiihtotyylillä vuonna 1999. Viestissä hän voitti pronssia vuonna 2001 Oulun Hiihtoseuran väreissä.

## Lähteet
Ethel Rosenfield

**Ethel Rosenfield** (1910 Kodoc, Puola – 2000 Scarborough, Ontario, Kanada) oli kanadalainen kuvanveistäjä. Hän muutti Montrealiin vuonna 1919 ja aloitti yli 45-vuotiaana opiskelun iltakursseilla École des Beaux Artsissa. Hän opiskeli Armand Filionin johdolla ja jatkoi opintojaan päiväkursseilla Louis Archambault'n johdolla. Vuonna 1962 Rosenfield oli mukana perustamassa Quebecin kuvanveistäjäliittoa.

Rosenfield käytti työssään pääasiassa kiveä, mutta myös pronssia ja puuta. Quebecin ja Ontarion lisäksi Rosenfieldin töitä on ollut näytteillä Pariisin Rodin-museossa.

## Lähteet
Mielen päällä

**Mielen päällä** ilmestyi helmikuussa 2017. Sen ovat kirjoittaneet hyvinvointiyrittäjä Jutta Gustafsberg ja voimavarakouluttaja Harriet Piekkola. 

Kirjan taustalla on Gustafsbergin kokema puolison kuolema, joka herätti hänen kiinnostuksensa henkimaailmaa kohtaan. Kirjassa puhutaan henkisyydestä ja kaikesta siitä, mikä on Gustafsbergin "uskomusmaailman" ytimessä. ja opastetaan "henkisellä polulla ensiaskeliaan ottavia ja sitä jo pidempään kulkeneita". Kirja sisältää useita harjoituksia.

Kirja on julkaistu kirjana, E-kirjana ja MP3-äänikirjana.

## Lähteet

## Aiheesta muualla
*Ote kirjasta
Jänönratamo

**Jänönratamo** (*Plantago ovata*, joskus myös *Plantago ispaghula*) on yksivuotinen jäykkä ja karvainen vanakasvi, jota tavataan kuivilla seuduilla etenkin Aasiassa sekä Välimeren alueen maissa. Kasvi on levinnyt myös Pohjois-Amerikkaan.

Jänöratamon siemenistä saadaan liukoista psyllium-kuitua, jota käytetään gluteenittomassa leivonnassa ja ummetuslääkkeenä. Psylliumia myydään ruokakaupoissa. Apteekeissa myydään lisäksi psylliumia sisältävää Vi-Siblin-valmistetta.

## Lähteet
Kauriinkello

**Kauriinkello** (*Campanula rapunculus*) on kellokasvien (Campanulaceae) heimoon, kellojen (*Campanula*) sukuun kuuluva kasvilaji. Se on kaksivuotinen, ruohovartinen ja yleisesti ottaen suurikokoinen kasvilaji. Muista kellolajeista se muistuttaa eniten harakankelloa (*Campanula patula*) ja vuohenkelloa (*Campanula rapunculoides*).

Kauriinkellon juuri on paksu, hieman naurista muistuttava ja syötävä. Varsi voi kasvaa lähes metrinkorkuiseksi. Varsi on yläosistaan kalju ja alaosistaan harvahkosti karvainen. Tyvilehdet ovat vastapuikeita ja nyhä- tai mutkalaitaisia. Varsilehdet ovat kapeanpuikeita. Kauriinkellon kukinto on kapeahko yksipuolinen terttu, jonka kukat ovat pitkäperäisiä ja väriltään kalvaan sinivioletteja. Kukkien teriö on noin 2 cm pitkä ja syvään liuskoittunut. Verhiönliuskat ovat piikkimäisiä.

Kauriinkello kasvaa muun muassa niityillä.

## Lähteet

## Aiheesta muualla
* Suomen Lajitietokeskus: Kauriinkello (''Campanula rapunculus'')
* Global Biodiversity Information Facility (GBIF): ''Campanula rapunculus''
Mumtaz Mahal

**Mumtaz Mahal** (1593–1631) oli yksi Mogulivaltakunnan hallitsijan Shah Jahanin kolmesta vaimosta. Shah Jahan rakennutti Agrassa sijaitsevan Taj Mahalin hautapaikaksi rakkaimmalle vaimolleen Mumtaz Mahalille. Muihin vaimoihin Shah Jahanilla kerrotaan olleen vain aviollinen suhde. Mumtaz Mahal kuoli vuonna 1631 synnytettyään 14. lapsensa.

## Lähteet
Tsemppikirja

**Tsemppikirja** ilmestyi syksyllä 2017. Sen ovat kirjoittaneet hyvinvointiyrittäjä Jutta Gustafsberg ja Hidasta elämää -sivuston perustanut Sanna Wikström. Kirja opastaa positiiviseen ajatteluun ja sen rinnalla julkaistiin kirjan teemoja jatkava kalenteri. Kirja sisältää 52 ”säteilevää” ajatusta. 

## Arviot
Kotilieden Mia Kuntsin mukaan kirjaa on kiva selailla.

## Lähteet

## Aiheesta muualla
* Kirjan selailu (video)
Maria-Elisabeth Schaeffler-Thumann

**Maria-Elisabeth Schaeffler-Thumann** (o.s. ?; vuosina 1963–2014 sukunimenä *Schaeffler*; vuodesta 2014 *Schaeffler-Thumann* ; s. , Praha, Böömin ja Määrin protektoraatti, Natsi-Saksa) on saksalainen perijätär, liikenainen ja miljardööri. 

Hän omistaa yhdessä poikansa Georg F. W. Schaefflerin kanssa Schaeffler Groupin, joka on maailman suurimpia kuulalaakerien ja koneiden osien valmistaja. Maria-Elisabeth Schaeffler otti vastuun yhtiöstä hänen miehensä Georg Schaefflerin kuoltua vuonna 1996; yhtiön oli hänen miehensä ja tämän Wilhelm-veli perustaneet vuonna 1946. Vuonna 2008 Schaeffler Group valtasi rengas- ja autososajätti Continental AG:n velkarahoitetulla 15 miljardin dollarin kaupalla. Autokaupan elvyttyä talouskriisin jälkeen, Continentalin osakkeiden arvo voimistui vahvasti. Maria-Elisabeth ja Georg omistivat maaliskuussa 2018 46 prosenttia Continentalista, jonka menestys on ollut varallisuuden kasvun päätekijä. 

Maaliskuussa 2018 yhdysvaltalainen talousjulkaisu Forbes luokitteli hänet miljardöörilistallaan maailman 274. rikkaimmaksi ihmiseksi ja 27. rikkaimmaksi naiseksi. Tuolloin hänen varallisuutensa oli 6,3 miljardia dollaria. Hänen poikansa omistusosuus perheyhtiö Schaeffler Groupista on nelinkertainen ja sijoitus  miljardöörilistallakin korkeammalla (maailmanlistan 31. sijalla, omistusten arvo $25.3 mrd. USD).

Prahassa vuonna 1941 syntynyt Maria-Elisabeth pakeni hieman ennen toisen maailmansodan loppua vuonna 1945 vanhempiensa mukana Wieniin. Hän opiskeli lääketiedettä Wienin yliopistossa vuosina 1960–1963. Hän tapasi 22-vuotiaana ensimmäisen miehensä, liikemies Georg Schaefflerin, solmi avioliiton vuonna 1963 ja muutti tämän luokse. Schaefflerin perheen nuorempi lapsi (Christian) menehtyi kylpyhuoneessa leikin yhteydessä sattuneen onnettomuuden seurauksena. Oltuaan pitkään leski, Maria-Elisabeth Schaeffler solmi uuden avioliiton vuonna 2014 Saksan teollisuusliiton (Bundesverband der Deutschen Industrie, BDI) aiemman johtajan, kanssaan samanikäisen Jürgen Thumannin kanssa. Maria-Elisabeth Schaeffler-Thumann asuu Saksan Herzogenaurachissa ja on saanut kaupungin kunniakansalaisuuden. Hänellä on ollut runsaasti talouselämän johtotehtäviä useissa pörssiyrityksissä. Hänet on palkittu lukuisilla saksalaisilla ja kansainvälisillä tunnustuksilla.

## Lähteet

## Aiheesta muualla
*Bloomberg Billionaires Index: #291 Maria-Elisabeth Schaeffler $5.81B   (bloomberg.com)
*Die Schaefflers weiterhin die reichsten Deutschen (3.9.2015)  (stern.de)
*A global company that rose from a brilliant idea   (groupenp.com)
Kellopeipit

**Kellopeipit** (*Physostegia*) on huulikukkaiskasvien (Lamiaceae) heimoon kuuluva kasvisuku. Sukuun luetaan nykyisin kuuluvaksi 13 lajia.

Suvun lajeista ainakin tähkäkellopeippiä eli kellopeippiä (*Physostegia virginiana*) käytetään koristekasvina.

## Lajeja
* *[[Physostegia angustifolia]]*
* *[[Physostegia correllii]]*
* *[[Physostegia digitalis]]*
* *[[Physostegia godfreyi]]*
* *[[Physostegia intermedia]]*
* *[[Physostegia ledinghamii]]*
* *[[Physostegia leptophylla]]*
* *[[Physostegia longisepala]]*
* *[[Physostegia micrantha]]*
* *[[Physostegia parviflora]]*
* *[[Physostegia pulchella]]*
* *[[Physostegia purpurea]]*
* *[[tähkäkellopeippi|Physostegia virginiana]]* – tähkäkellopeippi eli kellopeippi

## Lähteet

## Aiheesta muualla
* Finto: Kassu – Kasvien suomenkieliset nimet: ''Physostegia''
* Suomen Lajitietokeskus: Kellopeipit (''Physostegia'')
Simone Magill

**Simone Magill** (s. 1. marraskuuta 1994) on pohjoisirlantilainen jalkapalloilija. Hän edustaa kaudella 2022–2023 englantilaisseura Aston Villaa, johon hän siirtyi pelattuaan yhdeksän vuotta Evertonissa.

## Ura
### Seurajoukkueura
Magill liittyi kymmenvuotiaana poikien Cookstown Youth FC:hen sekä Mid-Ulsterin alle 13-vuotiaiden tyttöjen ryhmään. Poikien joukkue pelasi talvisin, kun taas tytöt pelasivat kesäisin. Hän siirtyi Mid-Ulsterista Everton Ladiesiin vuonna 2013 ja pelasi siellä yhdeksän vuotta.

### Maajoukkueura
Magill debytoi Pohjois-Irlannin alle 13-vuotiaiden maajoukkueessa 11-vuotiaana ja A-maajoukkueessa 15-vuotiaana. Hän toimi myös alle 17- ja alle 19-vuotiaiden maajoukkueiden kapteenina.

## Lähteet
Martha Chase

**Martha Cowles Chase** (30. marraskuuta 1927 Cleveland Heights, Ohio, Yhdysvallat – 8. elokuuta 2003 Lorain, Ohio, Yhdysvallat) oli yhdysvaltalainen perinnöllisyystieteilijä ja mikrobiologi, joka todisti Alfred Hersheyn kanssa, että DNA:ssa sijaitsee eliöiden geneettinen materiaalia.

## Elämä ja ura
Martha Chase syntyi ja kasvoi Cleveland Heightsin kaupungissa. Chase suoritti vuonna 1950 alemman korkeakoulututkinnon Woosterin collegesta. Pian tämän jälkeen Alfred Hershey palkkasi Chasen tutkimusavustajakseen. Hershey tutki Cold Spring Harbor Laboratoryssä virusten kopioitumista.

Tutkijat uskoivat vielä 1940-luvulla, että proteiini olivat solujen perinnöllistä aineistoa, mutta keuhkokuumetta aiheuttavilla bakteereille tehdyt havainnot viittasivat puolestaan nukleiinihappojen suuntaan. DNA:n rooliin asiassa ei kuitenkaan kovin laajasti uskottu. Vasta vuonna 1952 tehdyt Hersheyn–Chasen-kokeet onnistuivat todistamaan DNA:n sisältävän geenit.

Chase siirtyi vuonna 1953 työskentelemään Oak Ridgen kansallislaboratorioon ja sieltä Rochesterin yliopistoon. Väitöstutkimuksensa hän aloitti 1959. Se valmistui 1954 Etelä-Kalifornian yliopistossa. Chase teki väitöskirjansa yliopiston molekyylimikrobiologian ja immunologian ohjelmassa.

Chasen tieteellinen ura päättyi jo 1960-luvun lopulla useiden henkilökohtaisten takaiskujen takia, Ennen kuolemaansa hän kärsi muutaman vuosikymmenen ajan dementiasta ja menetti lyhytkestoisen muistinsa. Hän kuoli keuhkokuumeeseen vuonna 2003.

## Lähteet

## Aiheesta muualla

* Hersheyn ja Chasen tutkimus ”Independent Functions of Viral Protein and Nucleic Acid in Growth of Bacteriophage”.
Kellopeippi

**Kellopeippi** eli **tähkäkellopeippi** (*Physostegia virginiana*) on huulikukkaiskasvien (Lamiaceae) heimoon, kellopeippien (*Physostegia*) sukuun kuuluva monivuotinen kasvilaji. Se on kotoisin Pohjois-Amerikasta, mutta sitä viljellään laajalti perennana.

Kellopeippi kasvaa noin metrinkorkuiseksi. Sen kukat ovat vaaleanpunaisia tai valkoisia ja se kukkii kesä–syyskuussa. Luonnossa kellopeippiä tavataan monenlaisilta kasvupaikoilta, kuten niityiltä, preerialta, puronvarsilta, soramailta sekä ratapenkereiltä. Puutarhassa kellopeippi menestyy kosteassa, happamassa ja läpäisevässä maaperässä täydessä auringon valossa tai puolivarjossa. Korkeaksi kasvavat yksilöt saattavat tarvita tukemista.

## Lähteet
* Missouri Botanical Garden: ''Physostegia virginiana'' 

## Aiheesta muualla
* Laji.fi: Tähkäkellopeippi (''Physostegia virginiana'')
* Kasviatlas 2020: Tähkäkellopeipin (''Physostegia virginiana'') levinneisyys Suomessa.
Haurakasvit

**Haurakasvit** (Zannichelliaceae) oli Alismatales-lahkoon kuulunut kasviheimo, joka on nykyisin yhdistetty vitakasvien (Potamogetonaceae) heimoon. Cronquistin luokittelussa haurakasvit luetaan kuitenkin omaksi heimokseen.

Haurakasvien heimossa oli neljä sukua ja niissä kaksitoista lajia. Kaikki heimon lajit olivat vesikasveja.

## Lähteet
Inga Sæland

**Inga Sæland** (s. 3. elokuuta 1959) on islantilainen poliitikko. Hän edustaa vuonna 2016 perustamaansa kansanpuoluetta (*Flokkur fólksins*). Hän istuu Alltingissa, jonne hänet valittiin Reykjavíkin vaalipiiristä vuoden 2017 parlamenttivaaleissa. 

## Yksityiselämä
Inga Sæland syntyi vuonna 1959 kalastajaperheeseen Ólafsfjörðurissa. Hän muutti Reykjavíkiin vuonna 1994 ja opiskeli Islannin yliopistossa valtio-oppia ja oikeustiedettä. Hän on eronnut. Edellisestä avioliitosta on neljä lasta ja hänellä on neljä lastenlasta.

## Lähteet
*Ruv.is (islanniksi)
*Althingi.is (islanniksi)

### Viitteet
Janet Guthrie

**Janet Guthrie** (s. 7. maaliskuuta 1938) on entinen yhdysvaltalainen autourheilija. Hänet tunnetaan ensimmäisenä naisena, joka on kilpaillut Indianapolis 500 ja Daytona 500 -kilpailuissa. Hän oli yksi ensimmäisistä International Women’s Sports Hall of Fameen valituista.

Guthrien molemmat vanhemmat olivat lentäjiä, ja hänen isänsä opetti hänet lentämään hänen ollessaan 16-vuotias. Hän valmistui fyysikoksi Michiganin yliopistosta vuonna 1960 ja työskenteli Republic Aviationilla tutkimus- ja kehitysinsinöörinä. Guthrie halusi astronautiksi, mutta kun hänen hakemuksensa oli hylätty vuonna 1963, hän kiinnostui kilpa-autoilusta. Vailla sponsoreita tai rahoitusta Guthrie joutui rakentamaan moottorinsa ja tekemään korikorjauksensa itse ja nukkumaan kilpailumatkoilla autossaan.

13 vuoden kilpailemisen jälkeen Guthrieen otti yhteyttä pienen kilpatiimin omistaja Rolla Vollstedt, joka halusi naiskuljettajan Indianapolis 500:an. Vaikka hän oli kokenut kuljettaja, joka oli ajanut kaksi luokkavoittoa Sebringin 12 tunnin ajosta ja osallistunut Daytonan 24 tunnin ajoon, mieskuljettajat protestoivat hänen päästämistään mukaan vuoden 1976 kilpailun karsintaan väittäen häntä turvallisuusriskiksi. Osin kehnon autonsa vuoksi hän ei päässyt mukaan kilpailuun. Harjoituksissa A. J. Foyt lainasi Guthrielle vara-autoaan, ja hänen paras kierrosaikansa olisi riittänyt karsinnan läpäisemiseen.

Vuonna 1977 Guthrie pääsi karsinnasta mukaan itse kilpailuun, mutta kärsi moottoriongelmista ja jäi sijalle 29. Seuraavan vuoden kilpailussa hän sai uransa parhaan Indianapolis 500 -sijoituksen noustuaan 15. lähtöruudusta yhdeksänneksi. Viimeisen kerran hän osallistui Indianapolis 500:an vuonna 1979, jolloin hän jäi 35 kuljettajan joukossa sijalle 34. Guthrien viimeinen suuri kilpailu oli vuoden 1980 Daytona 500. Seuraavan kolmen vuoden ajan hän yritti kerätä rahoitusta kilpauransa jatkamiseen, mutta ei onnistunut. Kaikkiaan Guthrie osallistui vain 11 IndyCar-kilpailuun sijoittuen parhaimmillaan viidenneksi. NASCAR-sarjassa hän osallistui 33 kilpailuun. Hänen paras sijoituksensa, kuudes, on paras naiskuljettajan sijoitus korkeimman tason NASCAR-kilpailussa.

Kilpauransa jälkeen Guthrie muutti Coloradoon ja kirjoitti omaelämäkerran *Janet Guthrie: A Life at Full Throttle*. Hän meni vuonna 1989 naimisiin lentäjä Warren Levinen kanssa ja jäi leskeksi vuonna 2006.

Huipputason kilpauransa lyhyydestä huolimatta Guthrie on saanut paljon tunnustusta. Hän oli yksi 72 naisesta, joista tehtiin kortti vuonna 1979 julkaistuun Supersisters-keräilykorttisarjaan. Hänen kypäränsä ja ajopukunsa ovat Smithsonian-instituutissa, ja hänet on valittu sekä International Women’s Sports Hall of Fameen että International Motorsports Hall of Fameen.

## Lähteet

## Aiheesta muualla

* Guthrien kilpa-ajotilastot Racing-Reference.infossa
Katrin Sjögren

**Katrin Sjögren** (s. 2. helmikuuta 1966 Maarianhamina) on ahvenanmaalainen sairaanhoitaja ja poliitikko, joka kuuluu Ahvenanmaan liberaalipuolueeseen. Hän on toiminut Ahvenanmaan maaneuvoksena eli maakunnan johtajana vuosina 2015–2019 ja uudelleen vuodesta 2023. 

Sjögrenistä tuli Ahvenanmaan maakuntapäivien jäsen vuonna 2003, ja hän oli sosiaali- ja ympäristöministeri maakunnan hallituksessa 2007–2011. Hän on ollut Ahvenanmaan liberaalien puheenjohtaja vuodesta 2012, ja kun puolue oli voittanut vuoden 2015 vaalit, hänet valittiin Ahvenanmaan maaneuvokseksi.

Vuoden 2023 maakuntavaaleissa Sjögren oli vaalien äänikuningatar saatuaan 676 henkilökohtaista ääntä. Liberaalit voittivat näissä vaaleissa 9 paikkaa nousten maakuntapäivien suurimmaksi puolueeksi.

Sjögrenin avopuoliso on Anders Eriksson. Parilla on kolme lasta.

## Kunnianosoituksia

*  Pohjantähden ritarikunta (Ruotsi, 2022)

## Lähteet

## Aiheesta muualla
* Liberalerna på Åland
Cia Rinne

**Cia Rinne** (s. 1973 Göteborg, Ruotsi) on suomenruotsalainen runoilija, joka tekee visuaalisia runoja, joissa hän yhdistelee eri kieliä. 

Rinteen vanhemmat ovat suomalaisia, mutta Rinne vietti lapsuutensa Saksassa. Hän on suorittanut maisterin tutkinnon filosofiassa Frankfurtin Goethe-yliopistossa. Lopputyön aiheena oli Hans Jonasin ajattelu. Hän on opiskellut myös Helsingin yliopistossa ja Ateenassa. 

Rinne sai vuonna 2019 kirjallisuuden valtionpalkinnon. Palkintoperusteluiden mukaan Rinne on yksi Suomen kansainvälisesti tunnetuimpia nykyrunoilijoita. Hänen monialainen taiteensa on saanut vaikutteita muun muassa Fluxus-taiteilijoilta ja konseptualisteilta.

## Teokset
* *Blue tide : a true story = Maré Azul, OctOPUS* 1997
* *A voyage to Ichickemoon* 1999
* * zaroum* 2001
* *The Roma journeys*, Steidl 2007 (valokuvat Joakim Eskildsen)
* *Notes for soloists* 2009
* *l'usage du mot* 2017

## Lähteet
Antti Punkari

**Antti Rikhard Punkari** (s. 19. toukokuuta 1936 Ylistaro) on ekonomi, joka toimi Nokian kaupunginjohtajana.  

Punkari syntyi maanviljelijä Johan Punkarin ja emäntä Anna Jokiniemen perheeseen. Hänen puolisonsa vuodesta 1962 on farmaseutti Pirkko Liisi Myrrä. Punkari valmistui merkonomiksi 1957 ja ekonomiksi 1960. Hän toimi liike-elämän palveluksessa  1961–1969 ja 1974–1988, muun muassa kustannuslaskijana, konttori- ja talouspäällikkönä sekä talous- ja aluejohtajana. Tampereen kaupungin teollisuusasiamies hän oli 1969–1984, elinkeinoasiamies 1988–1989 ja elinkeinojohtaja 1990–1991. Punkari valittiin Nokian kaupunginjohtajaksi vuonna 1991.  Hän jäi tästä tehtävästä eläkkeelle vuonna 1998. 

## Lähteet
Hélène Joy

**Hélène Joy** on kanadalais-australialainen näyttelijä. Hänet tunnetaan muun muassa televisiosarjasta *[[Murdochin murhamysteerit]]*. 

## Ura
Joy teki joitain pieniä rooleja jo asuessaan Australiassa, mutta vasta muutettuaan Kanadaan hän alkoi näytellä enemmän. Todellisen läpimurron hän teki siirtyessään näyttelemään kanadalaiseen Murdochin murhamysteerit-sarjaan. Siinä hän on näytellyt vuodesta 2005.

## Yksityiselämä

Joy muutti Kanadaan poikaystävänsä perässä ja asui joitain vuosia Vancouverissa. Kun hän alkoi tehdä vakituisesti Murdochin murhamysteerit-sarjaa, hän muutti Torontoon. Hän on myös ollut vegaani.

## Lähteet
Aditi Chauhan

**Aditi Chauhan** (s. 20. marraskuuta 1992) on intialainen jalkapalloilija, joka edustaa West Ham United Ladiesia.
Hiidenmaa (täsmennyssivu)

**Hiidenmaa** tarkoittaa seuraavia:

;alueita:
* Hiidenmaa, saari Virossa
* Hiidenmaa, kunta Virossa
* Hiidenmaa, maakunta Virossa.

;henkilöitä:
* Pirjo Hiidenmaa (s. 1959), suomalainen kielitieteilijä, professori, tieto- ja oppikirjailija
Michael Innes

**Michael Innes**, oikea nimi: **John Innes Mackintosh Stewart**, (30. syyskuuta 1906 Edinburgh, Britannia – 12. marraskuuta 1994 Surrey, Britannia) oli skotlantilainen kirjailija ja kirjallisuudentutkija. Hän kirjoitti salapoliisiromaaneja nimellä Michael Innes ja oli Britannian johtavia jännityskirjailijoita. Romaanit ovat alan klassikoita ja tyyliltään kirjallista proosaa. Hän kirjoitti viitisenkymmentä jännityskirjaa, novelleja, näytelmiä, elämäkertoja ja kirjallisuudentutkimusta. Lisäksi hän kirjoitti akateemisia monografioita, muun muassa *Oxford History of English Literaturen* viimeisen osan.

Stewart siirtyi 1935 Etelä-Australiaan Adelaiden yliopistoon, jossa hän hoiti englanninkielisen kirjallisuuden Jury-professuuria. Ensimmäisen Michael Innes -jännitysromaaninsa *Death at the President's Lodging* (1936) hän kirjoitti matkalla Australiaan. Sittemmin hän työskenteli Oxfordissa, josta hän jäi eläkkeelle. Hän piti Australiassa puhuttavaa englantia rumana ja oli sitä mieltä, että hänen oxford-korostuksensa vaikutti siihen, ettei häntä juuri haastateltu radioon Australiassa. Hän palasi Britanniaan toisen maailmansodan jälkeen.

Stewart avioitui 1932 Margaret Harwickin kanssa, joka loi uran lääkärinä. Heidän viidestä lapsestaan Angus Stewartista tuli kirjailija, jonka tunnetuin teos on *Sandel* (1968).

Stewart sijoitti kirjojen tapahtumia Australiaan, ja kaikkein australialaisin niiden henkilöhahmoista on Martin Fish.

## Suomennetut teokset
* *Matkaava poika* (*The Journeying Boy*), suom. Eero Ahmavaara. WSOY, 1957. 2. p. WSOY, 1976 (SaPo-sarja ; 31.).
* *Hyvästi iäks* (*The Long Farewell*), suom. Asko Salokorpi. WSOY, 1960 (Sapo ; 53.). .
* *Kosta, Hamlet!* (*Hamlet, revenge!*), suomentanut Paula Herranen. WSOY, 1993. (Sapo ; 367.). .

### Omaelämäkerta
* *Myself and Michael Innes*, 1987

## Lähteet

## Kirjallisuutta
* George L. Scheper: *Michael Innes*, 1985
Amelia Edwards

**Amelia Edwards** (7. kesäkuuta 1831 – 15. huhtikuuta 1892) oli brittiläinen journalisti, kirjailija ja egyptologi. Edwardsin menestyneimpiä kirjoja ovat kummitustarina *The Phantom Coach* ("Kummitusvaunut"; 1864), romaanit *Barbara's History* (”Barbaran historia”; 1864) ja *Lord Brackenbury* (”Lordi Brackenbury”; 1880) sekä Egyptistä kertova matkakertomus *A Thousand Miles up the Nile* (”Tuhat virstaa Niiliä pitkin”; 1877), joka kertoi hänen vuosina 1873–1874 Egyptiin tekemästään matkasta. Edwards oli ahkera vaikuttaja egyptologiassa, ja hän oli yksi Egypt Exploration Fundin (nykyisen Egypt Exploration Societyn) perustajista.

Edwards eli avoimen homoseksuaalisessa suhteessa Ellen Drew Braysherin (9. huhtikuuta 1804 – 9. tammikuuta 1892) kanssa, mikä oli viktoriaanisena aikana hyvin epätavallista. 

## Varhainen elämä
Vuonna 1831 Lontoossa syntynyt Edwards oli pankkiiri Thomas Edwardsin ja Alicia Walpolen ainoa lapsi. Amelia osoitti jo nuorena kirjallista lahjakkuutta, ja hän julkaisi jo 14-vuotiaana kirjoituksiaan aikakauslehdissä. Myöhemmin hän päätti ryhtyä muusikoksi, mutta hänen laulamistaan haitanneen sairauden ja vuonna 1851 solmitun epäonnistuneen kihlauksen jälkeen Amelia päätti palata kirjoittajaksi vuonna 1853.

## Kirjailijana
Edwardsin ensimmäinen romaani *My Brother's Wife* (”Veljeni vaimo”) julkaistiin vuonna 1864, ja se sai positiivisen vastaanoton. Kirjailijanuransa aikana Edwards julkaisi kaikkiaan kymmenen romaania sekä lastenkirjoja ja tietokirjojen käännöksiä. Hänet tunnetaan kuitenkin parhaiten matkakertomuksista Dolomiiteilta ja Egyptistä. 

## Egypti

Edwardsille hänen ystävänsä Lucy Renshawen kanssa vuosina 1873–1874 Egyptiin tekemä matka oli käänteentekevä. Edwards suoritti matkalla pienen kaivauksen, ja palattuaan Isoon-Britanniaan hän paneutui egyptologiaan ja arkeologiaan ja opetteli lukemaan hieroglyfejä.

Edwards julkaisi lukuisia tieteellisiä artikkeleita muinaisesta Egyptistä. Hän oli erityisen huolissaan muinaisen Egyptin muinaisjäännösten huonosta kunnosta. Parantaakseen tilannetta hän oli perustamassa Egypt Exploration Fundia vuonna 1882.

## Kuolema

Edwards sairastui keuhkokuumeeseen valvoessaan egyptiläisten löytöjen purkamista Lontoon satamassa vuonna 1891. Hän menehtyi 15. huhtikuuta seuraavana vuonna kotonaan Weston-super-Maressa. Edwards testamenttasi egyptiläisten esineiden kokoelmansa ja huomattavan kirjastonsa University College Londonille. Hän lahjoitti testamentissaan myös tarvittavat varat Englannin ensimmäisen egyptologian professuurin perustamiseen. Viran sai hoitaakseen Edwardsin pitkäaikainen ystävä, egyptologi ja arkeologi William Flinders Petrie.

Edwards on haudattu vain muutamaa kuukautta aiemmin kuolleen elämänkumppaninsa Ellen Drew Braysherin ja Braysherin vuonna 1862 kuolleen tyttären Sarah Harriet Braysherin kanssa St Mary's Churchin kirkkomaalle Henburyyn. Heidän hautaansa koristaa obeliski, ja Edwardsin hautaamisen jälkeen haudalle lisättiin egyptiläinen elämää symboloiva ankh-risti.

## Lähteet
Friede Springer

**Friede Springer** (o.s. *Riewerts*; s. , Oldsum, Föhr, Saksa) on saksalainen kustantaja, liikenainen ja miljardööri. Hän kuuluu liittokansleri Angela Merkelin tukijoihin ja lähipiiriin.

Maaliskuussa 2018 yhdysvaltalainen talousjulkaisu Forbes luokitteli hänet miljardöörilistallaan maailman 321. rikkaimmaksi ihmiseksi. Tuolloin hänen varallisuutensa oli 5,6 miljardia dollaria. Hänen miehensä Axel Springerin kuoltua vuonna 1985, Friede sai sukulaisineen noin 26,1 prosentin osuuden Axel Springer -kustannusyhtiöstä. Seuraavina vuosina hän osti sukulaisineen yhtiön osakkeita takaisin muun muassa Burdalta, ja ostamalla omistusta myös sukulaisiaan sai hankittua määräysvallan kustannusyhtiöstä. Yhtiön julkaisuihin lukeutuvat muun muassa Die Welt, Bild, Auto Bild, Computer Bild ja yhdysvaltalainen Business Insider. 

## Lähteet

## Aiheesta muualla

*Bloomberg Billionaires Index: #338 Friede Springer $5.26B  (bloomberg.com)
*Inge Kloepfer (13.8.2012) Porträt Friede Springer : Vom Kindermädchen zur mächtigsten Medienfrau  (faz.net)
*Friede Springer "Ich würde nie einen Artikel in unseren Zeitungen kritisieren" (Friede Springer im Gespräch mit Stephan Detjen; 24.9.2015)  (deutschlandfunk.de)
*Kirjoja Friede Springleristä  (dnb.de)
Jodie Comer

**Jodie Marie Comer** (s. 11. maaliskuuta 1993 Liverpool, Merseyside) on englantilainen näyttelijä. Hänet tunnetaan merkittävästä roolistaan *[[Killing Eve]]* -sarjasta, jossa hän on näytellyt päähenkilöä Villanellea vuodesta 2018 lähtien. Hän on voittanut roolista muun muassa Bafta- ja Emmy-palkinnon. 

## Valikoitu filmografia
### Elokuvat

### Televisiosarjat

## Aiheesta muualla
*
Helmi Sjöstrand

**Helmi Gunhild Sjöstrand** (17. kesäkuuta 1864 Helsinki – 19. huhtikuuta 1957) oli suomalaissyntyinen taiteilija, joka asui osan elämäänsä Ruotsissa.

Sjöstrandin vanhemmat olivat ruotsalainen taidemaalari Carl Eneas Sjöstrand (1828–1906), joka asui suuren osan elämäänsä Suomessa, jossa hän opetti Helsingissä Taideyhdistyksen piirustuskoulussa, ja Herminie von Stahl. Hän kuului Ahvenanmaalla toimineeseen Önningebyn taiteilijasiirtokuntaan 1886-1892

Sjöstrand maalasi maisemakuvia Mallorcalta ja Etelä-Ruotsista.

## Lähteet
Hiidenmaan kunta

**Hiidenmaan kunta** sijaitsee Länsi-Virossa pääosin Hiidenmaan saarella. Kunta muodostaa yksinään Hiidenmaan maakunnan.

## Hallinto
Hiidenmaan kunta muodostettiin lokakuussa 2017 yhdistämällä Emmasten, Hiiun, Käinan ja Pühalepan kunnat. Hiidenmaan kunnassa on 9&nbsp;580 asukasta (1.1.2018).

Kunta muodostuu Kärdlan kaupungista (linn), Kõrgessaaren ja Käinan pienkauppaloista (alevik) sekä 182 kylästä (küla).

## Liikenne
Hiidenmaan saarelle, Heltermaalle on säännöllinen lauttayhteys Rohukülan satamasta. 

## Lähteet

## Aiheesta muualla